BA บวก 4% ลุ้นปี 66 พลิกกำไร รับผู้โดยสารฟื้นตัว
BA บวก 4% ลุ้นปี 66 จะสามารถกลับมามีกำไรสุทธิได้ รับผู้โดยสารฟื้นตัวขึ้นสู่ระดับ 75-80% เมื่อเทียบกับช่วงก่อนการแพร่ระบาดของเชื้อไวรัสโควิด-19 พร้อมปรับเป้ารายได้ปี 65 แตะ 1 หมื่นล้านบาท 
BA บวก 4% ลุ้นปี 66 จะสามารถกลับมามีกำไรสุทธิได้ รับผู้โดยสารฟื้นตัวขึ้นสู่ระดับ 75-80% เมื่อเทียบกับช่วงก่อนการแพร่ระบาดของเชื้อไวรัสโควิด-19 พร้อมปรับเป้ารายได้ปี 65 แตะ 1 หมื่นล้านบาท
26 ม.ค. 2566

ผู้สื่อข่าวรายงานว่า วันนี้ (25 ม.ค. 66) ราคาหุ้น บริษัท การบินกรุงเทพ จำกัด (มหาชน) หรือ BA ล่าสุด ณ เวลา 10:17 น. อยู่ที่ระดับ 14.50 บาท บวก 0.50 บาท หรือ 3.57% สูงสุดที่ระดับ 14.80 บาท ต่ำสุดที่ระดับ 14.40 บาท ด้วยมูลค่าการซื้อขาย 97.50 ล้านบาท

นายพุฒิพงศ์ ปราสาททองโอสถ กรรมการผู้อำนวยการใหญ่ BA เปิดเผยว่า บริษัทคาดผลประกอบการในปี 66 จะสามารถกลับมามีกำไรสุทธิได้ โดยได้รับปัจจัยหนุนจากจำนวนผู้โดยสารเพิ่มขึ้นเป็น 4.4-4.5 ล้านคน หรือ มีจำนวนผู้โดยสารฟื้นตัวขึ้นสู่ระดับ 75-80% เมื่อเทียบกับข่วงก่อนการแพร่ระบาดของเชื้อไวรัสโควิด-19 ในปี 62 ที่มีจำนวนผู้โดยสารอยู่กว่า 6 ล้านราย
นอกจากนี้ในปี 66 บริษัทยังได้เตรียมกลับมาเปิดเส้นทางการบินเพิ่มเป็น 30 เส้นทาง ใกล้เคียงกับช่วงก่อนการแพร่ระบาดของเชื้อไวัรสโควิด-19 ที่มีเส้นทางบินทั้งหมด 34 เส้นทาง โดยคาดว่าจะเปิดเส้นทางบิน 6 เส้นทางได้แก่ สมุย,  ฮ่องกง, สมุย,  กัวลาลัมเปอร์ (มาเลเซีย), สมุย  เฉินตู (จีน), สมุย-ฉงชิ่ง(จีน) และกลุ่มประเทศ CLMV ในเส้นทาง กรุงเทพฯ  มัณฑะเลย์ (เมียนมา) และ กรุงเทพฯ  ฟูโกว๊ก (เวียดนาม) อย่างไรก็ตาม การเปิดเส้นทางบินและการกลับมาให้บริการในเส้นทางบินต่าง ๆ นั้น บริษัทได้วางกลยุทธ์ และแผนรองรับความเสี่ยงต่างๆ ไว้อย่างครอบคลุม โดยเฉพาะช่วงวิกฤตเงินเฟ้อ สภาวะความกังวลจากเศรษฐกิจที่ถดถอยทั่วโลก และสถานการณ์ด้านพลังงานเชื้อเพลิงที่ผันผวน
สำหรับทิศทางผลการดำเนินงานในปี 65 ว่า บริษัทได้ปรับเป้าหมายรายได้เพิ่มขึ้นเป็น 10,000 ล้านบาท จากเดิมที่ 8,175 ล้านบาท หลังจากในช่วง 9 เดือนแรกที่ผ่านมาสามารถทำรายได้แล้วกว่า 8,121 ล้านบาท และมีอัตราส่วนขนส่งผู้โดยสาร (Load Factor) 74% ซึ่งถือว่าสูงกว่าเป้าอัตราส่วนขนส่งผู้โดยสารที่ระดับ 73 % แล้ว